
SF´S FORMANDSVALG: Politisk forandring eller personudskiftning?

Intro: Formandsvalget i SF tegner til at blive et velbegrundet fravalg af  den hidtidige højreledelse og højredrejning i SF repræsenteret ved Astrid Kragh, som har fjernet SF fra sine grundlæggende værdier og kostet dyrt i tilslutning. Men den formentlig vinder af valget, Annette Wilhelmsen, har allerede frafaldet dagpengeændringer og erklæret sig parat til et blåt finanslovsforlig. Bliver hovedeffekten af formandsvalget primært nogle ministerudskiftninger?

Astrid Kragh fravalgt.
Som formandsvalget i SF nærmer sig sin afslutning, synes det at blive et stadig mere åbent spørgsmål, hvilke konsekvenser det egentlig vil medføre for SF s politik?

Det er selvsagt oplagte grunde til, at utilfredse SF´ere har samlet sig om Annette Wilhelmsen – om ikke andet så fordi alternativet som SF formand hedder Astrid Kragh.

Astrid Kragh er og bliver et fremtrædende medlem af den socialdemokratiske højrefløj i SF- ”arbejderristerne” - , der i de seneste år har drejet SF  politisk skarpt til højre, således at partiet mere og mere er fremtrådt som et minisocialdemokrati. 

Målet har været, at SF skulle blive et indflydelsesparti ved at påtage sig regeringsansvar, men indflydelsen har det været småt med. Hovedeffekten af SF s regeringsdeltagelse har været at legitimere en borgerlig økonomisk politik. Og internt har bestræbelsen på at fastholde ministerposterne resulteret i topstyring på bekostning af medlemsindflydelsen.

Højredrejning har sendt SF s vælgere på flugt, fordi de ikke i den førte politik har kunnet genkende den politik, som SF gik til valg på i form af ”Fair Løsning” og fordi de heller ikke har kunnet se forskel på S og SF.

En stemme på Astrid Kragh ville være at stemme på fortsat højredrejning, socialdemokratisering og topstyring af SF. Det har mange på grund af de store politiske omkostninger fravalgt.

Får SF en anden politik med Wilhelmsen?

Mens det er rimeligt oplagt, hvad man har fravalgt med Krag, er det tilgengæld langt mindre klart, hvad valget af Annette Wilhelmsen i stedet indebærer?

Hun tilhører en anden gruppering i SF – de såkaldte ”traditionalister”, som udgør en midtegruppering i SF omkring Holger K. Nielsen og Anne Båstrup, men er ellers et relativt ubeskrevet blad og har under formandsvalgkampen været karrig med mere konkrete politiske udmeldinger.

Man kan selvfølgelig håbe på, at valget af Anette Wilhelmsen som SF s nye formand kan bringe SF nærmere sine oprindelige værdier og føre til, at partiet bedre fastholder sin egen politik på længere sigt.
Man kan selvfølgelig håbe på, at valget af Anette Wilhelmsen som SF s nye formand kan bringe SF nærmere sine oprindelige værdier og føre til, at partiet bedre fastholder sin egen politik på længere sigt.

Og hun lagde i sin formandsvalgkamp da også sympatisk ud med at påpege, at SF måtte have lov til at have sine principielle holdninger på den anden side af regeringsperioden og have lov til at diskutere dem. Og med at ville "udfordre regeringsgrundlaget" mere.

MEN: Fra oprindeligt at have rejst debat om dagpengereformen tilkendegiver Annette WiLlhelmsen nu, at der IKKE vil være penge til at ændre dagpengereglerne. 
Og hun melder sig klar til et blåt finanslovsforlig med Venstre, hvor skattelettelser for virksomhederne betales af kontanthjælpsmodtagere.

Ifølge pressen er disse udmeldinger et resultat af politisk pres fra socialdemokraterne. 

Men hvis det er den politiske forskel til den hidtidige ledelse og politik, er den svært at få øje på.

Bliver personudskiftning hovedeffekten af formandsvalget?

For en udenforstående iagttager må man spørge sig, om den mest markante effekt af valget af Wilhelmsen derfor bliver en personudskiftning, hvor SF´s "traditionalister” - nu kommer ind og får ministerposter og del i magten.

De har under Søvndals regime imidlertid vedvarende undladt at stille noget politisk alternativ til højrefløjens "arbejderister". 

Men har luftet utilfredshed med, at arbejderristerne havde "sat sig på hele ledelsen".

Nu kommer de så formentlig til fadet. Set fra en demokratisk synsvinkel er det måske udmærket ligesom en stækkelse af højrefløjen må hilses velkommen. 

Men kommer det til at gøre nogen større politisk forskel?

Man må håbe det bedste.

